NaiveNeuron/SloPal huggingface dataset:
M. Urbáni, poslanec: (2006-12-15):
„Národná rada Slovenskej republiky A. berie na vedomie Legislatívny a pracovný program Európskej komisie na rok 2007 a Správu o prioritách vyplývajúcich z Legislatívneho a pracovného programu Európskej komisie na rok 2007 pre Slovenskú republiku; B. odporúča vláde Slovenskej republiky predkladať každoročne Národnej rade Slovenskej republiky Legislatívny a pracovný program Európskej komisie na nadchádzajúci rok a Správu o prioritách vyplývajúcich z Legislatívneho a pracovného programu Európskej komisie pre Slovenskú republiku.“ Pán predseda, dajte, prosím, hlasovať.
Zmajkovičová, Renáta, podpredsedníčka NR SR (2013-10-16):
S reakciou pán poslanec Mičovský.
Čepček, Martin, poslanec NR SR (2020-05-19):
Ďakujem veľmi pekne. Ja si osoby so zdravotným znevýhodnením veľmi vážim, mám jednu dokonca v rodine, a aj nášho kolegu Dominika, lebo viem, že to majú veľmi ťažké, a viem, že nie je im čo závidieť. Napriek tomu si myslím, že aj my majorita by sme sa mali k nim správať a pomáhať im, kde sa len dá. To znamená, chcel by som Dominika podporiť. Dominik, drž sa a dúfajme, že sa ti podarí to, čo chceš. Ďakujem.
Vons, Peter, poslanec NR SR (2020-11-25):
Pán predsedajúci, keďže sme hlasovali o pozmeňujúcich návrhoch zo spoločnej správy, odporúčam hlasovať o tom, že predložený návrh zákona prerokujeme v treťom čítaní ihneď.
Žiga, Peter, podpredseda NR SR (2024-09-26):
Na vaše vystúpenie dve faktické poznámky. Ako prvá pani poslankyňa Matejičková.
Š. Rusnák, poslanec: (2002-02-08):
J. Migaš, predseda NR SR: Ďalšie rokovanie bude viesť podpredseda Národnej rady Béla Bugár.
Gašpar, Tibor, poslanec NR SR (2024-02-08):
Ako o ďalšom bode budeme hlasovať o bode 56 druhého pozmeňujúceho návrhu poslanca Galka.
Grausová, Natália, poslankyňa NR SR (2018-02-13):
Vážený pán predseda slovenského parlamentu, kolegyne, kolegovia poslanci, ja chcem povedať, že ja tento návrh zákona podporím aj naša strana Ľudová strana Naše Slovensko ho podporí napriek tomu, kto tento návrh predkladá. Pán poslanec Vašečka, vy sa vyhovárate, vymedzili ste sa proti Ľudovej strane Naše Slovensko a obvinili ste túto stranu z niečoho, čím ona nie je. Vy si pletiete pojmy. Vy neviete, že fašizmus je ultraľavicový smer a my s ľavicou a už zvlášť s ultraľavicou, naša strana Ľudová strana Naše Slovensko naozaj nemá nič spoločné. My sme strana konzervatívna. Okrem toho ideológia Európskej únie je rasistická a extrémistická a Ľudová strana Naše Slovensko sa s touto ideológiou absolútne nestotožňuje. A tým, že aj vy, pán Vašečka, sa hlásite k tejto ideológii so svojou multikulti neomarxistickou ideológiou, ktorá je rasistická, extrémistická a diskriminuje európske obyvateľstvo, a preto aj vy, pán Vašečka, sa zaraďujete medzi extrémistov, medzi fašistov a medzi rasistov. Pretože podporujete, tak isto schvaľujete túto európsku ideológiu, európsku multikulti, prívaly moslimov, schvaľujete diskrimináciu štátotvorných národov Európy. A vôbec všetci, ktorí schvaľujú túto zhubnú rasistickú, fašistickú, extrémistickú, diskriminačnú ideológiu Európskej únie, všetci tí, ktorí ju podporujú, sú vlastne extrémisti, fašisti, rasisti, diskriminujúci, nespravodliví. A ste aj neomarxisti, môžete sa nazývať sami seba akokoľvek, môžete sa volať kresťania sami seba, môžete sa volať sami seba OĽANO, kmeseťania, to je jedno. Ale v každom prípade, pán Vašečka, vy aj váš bývalý predseda, chorý pán Matovič, ste luhári a farizeji. A ak tu niekto v tomto parlamente šíri nenávisť, tak je to chorý pán Matovič. A vy, pán Vašečka, ktorý ste sa dnes práve pasovali za najväčšieho odborníka na sexuológiu v Slovenskej republike, tak vy, bohužiaľ, ste tak isto klamár, luhár a farizej. Ja vás, žiaľ, pán Vašečka, nemôžem považovať ani za úprimného, ani za čestného a ani za slušného človeka.
Číž, Miroslav, poslanec NR SR (2014-03-25):
Ďakujem pekne, pán Lipšic, aj pán Kadúc. To vážne myslíte, že teda nezávislí prokurátori a sudcovia prípadne budú chodiť zdôvodňovať rozsudky do parlamentu? A my sa premeníme na porotu? A budeme to, my rozmýšľame, vy ste dali návrh a našou úlohou je posúdiť, či konanie ministra bolo v rozpore so zásadnými štandardmi z výkonu jeho funkcie alebo nie. Prečítal som štyri rozsudky od A do Z veľmi korektne o tom, že to bolo úplne korektné, že to bola jeho povinnosť. Pán Kadúc, viete veľmi dobre, že už dávno mal, keby bol seriózny človek trošku pán Lipšic, zaplesnúť tie svoje dosky, ktoré tam má a odísť s hanbou preč. Proste sa toto jednoducho nepatrí a to sa nesmie stať. Pán Osuský, vy ste vraj autoritou pre mnohých, dovoľte mi prečítať zase, keďže poznáte pani doktorku z právnickej fakulty: „Mám za to, že na základe vykonaných dôkazov v podstatných okolnostiach nebol skutkový stav veci zistený a súdy mali podľa mojej mienky postupovať aj v súlade s procesným pravidlom ´in dubio pre reo´ v pochybnostiach teda v prospech obžalovaného. Na základe ustanovení trestného poriadku minister spravodlivosti je povinný podať dovolanie aj v týchto prípadoch.“. Prečo hovoríte v nejakom neurčitom prípade a podobne? Neviete to. Napriek tomu to tu tvrdíte a dosť autoritatívne. Ešte raz, hovorila: „to logicky vyplýva z textu po preštudovaní stavu“, takže ako to je, pán kolega? No, veľmi pekne ďakujem, myslím, že stačí. (Potlesk.)
Figeľ, Ján, podpredseda NR SR (2013-12-04):
Nech sa páči, Pavol Goga.
Pellegrini, Peter, predseda NR SR (2015-11-26):
Prezentujme sa a hlasujme o návrhu pána podpredsedu Figeľa. (Hlasovanie.) Prítomných 123 poslancov, za hlasovalo 39, proti boli 3, zdržalo sa 81. Neschválili sme tento návrh.
Kaník, Ľudovít, poslanec NR SR (2015-10-02):
Začnem odzadu, od pána poslanca Kuffu. Slovensko v prípade štátneho sviatku je 1. septembra Deň ústavy a uniká tomu. Nájdite mi inú krajinu, ktorá oslavuje prijatie zákona. Je to len výraz provinčnej malosti a takej ako zakríknutosti, že konečne sa prijala ústava, tak spravme z toho štátny sviatok, nehovoriac o tom, že jedna strana si z toho snaží sa urobiť stranícky sviatok. Ale ako nájdite mi jednu krajinu, ktorá oslavuje prijatie zákona. No takže sme unikátom a to je len znak toho, že to je absolútne nepatričné a že to je len otázka času, kým dozreje tá spoločnosť na to, že takto submisívne sa správať nemusí. Má štátny sviatok, že vznikla krajina, to je dôležitý štátny sviatok. Chápem, aj som to povedal vo svojom príhovore, že niekomu vyhovuje, že málo ľudí chodí voliť, lebo ináč by zrejme nemali šancu, ale ja si myslím, že je dobré, keď veľa ľudí chodí voliť a len pripomeniem na margo toho, kto to predkladá, že pod tento návrh zákona som sa podpísal ja, ako demokratická skupina SDKÚ, podpísal aj Ďuro Droba ako SaS a podpísal sa Miro Kadúc ako OĽaNO, len aby sme si boli teda na čistom, takže to, má to prierezovo trošku zastúpenie, tento zákon. A k pánovi poslancovi Mikloškovi, oceňujem, že aspoň navrhol iný spôsob, ale takisto na zvýšenie volebnej účasti. Takže k tomu som vyzýval. No tak, keď sa vám nezdá tento spôsob, navrhnite iný, ale jednoznačne, taká nieže nízka, ale zanedbateľná volebná účasť je hanbou a nielen hanbou, je to ohrozením demokracie ako takej a nad tým by sme sa mali naozaj zamyslieť.
M. Hort, podpredseda NR SR: (2008-02-08):
Nech sa páči, pani poslankyňa, máte slovo.
Dostál, Ondrej, poslanec NR SR (2012-02-03):
Bez odporúčania gestorského výboru.
Blaha, Ľuboš, poslanec NR SR (2017-05-16):
Ďakujem pekne. Pán predsedajúci, dajte, prosím, hlasovať, že Národná rada berie aj tento materiál na vedomie.
Matovič, Igor, poslanec NR SR (2016-06-07):
Len chcem vás upozorniť, že aj keď príde akýkoľvek pikolík, ktorý bude akože zástupca vlády, tak nebudem pokračovať v rozprave. Je psou povinnosťou odvolávaného ministra, aby tu bol osobne prítomný. Vláda sa podľa ústavy zodpovedá Národnej rade. Národná rada nie je handra, ani predložka pred dverami do bytu. Takže kým tu nebude minister vnútra, dovtedy nebudem pokračovať.
Kollár, Jozef, poslanec NR SR (2010-09-08):
Ďakujem pekne. Zasadnutie výboru pre financie a rozpočet bude dnes po skončení popoludňajšej časti zasadnutia Národnej rady. Ďakujem.
Sulík, Richard, predseda NR SR (2011-02-04):
Slovo má pán poslanec Senko.
Jurinová, Erika, podpredsedníčka NR SR (2014-07-01):
Na vaše vystúpenie, pán poslanec, chce reagovať pán poslanec Fecko. Uzatváram možnosť prihlásiť sa s faktickou poznámkou. Nech sa páči, pán poslanec Fecko.
Laššáková, Jana, podpredsedníčka NR SR (2014-02-05):
Ďakujem pekne, pani spravodajkyňa. Zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Áno, do rozpravy ústne sa hlásia traja páni poslanci: pani poslankyňa Nicholsonová, pán poslanec Mikloško a pán poslanec Kuffa. Končím možnosť prihlásiť sa do rozpravy ústne. Nech sa páči, pani poslankyňa.
Marosz, Ján, poslanec NR SR (2019-06-21):
Ďakujem za slovo. Pán kolega Ivan, chcem veľmi oceniť takú tú drobnú, mravčiu prácu, ktorá bola vykonaná. A v zásade je to aj také suplovanie práce, práce ministerstva. Ja, mňa veľmi mrzí, že pán minister nerobil to, čo si robil, čo si robil ty, či už neodpisoval na listy, alebo sa hlásili, že sa nestretával s tými malými letcami a nakoniec to museli riešiť s opozičným poslancom. Takže veľmi kritizujem takýto, takýto postup. Na druhej strane by som rád počul takú jednoznačnú odpoveď, že či v aktuálnom stave sú tie drobné, tí drobní letci alebo tie malé aerokluby spokojné, či sú naozaj vyvrátené obavy, že tento zákon vychádza v ústrety miestnym developerom, ktorí si brúsia zuby na tie zelené plochy, a že či naozaj na druhej strane; áno, je potrebná regulácia v tejto oblasti, sú potrebné nejaké pravidlá, ako aj pani na našom výbore povedala, pani Cengelová, štátna tajomníčka, keď sú niekde zarastené a sú tam nejaké stromy, tak asi to už nie je letisko a treba s tým niečo robiť, to je pravda. Na druhej strane ale chcem, že či tie, tí zástupcovia či už univerzít, odbornej verejnosti s aktuálnym legislatívnym riešením sú spokojní a boli zo strany ministerstva reflektované všetky ich požiadavky, ktoré naniesli. Ďakujem za odpoveď.
Hrnčiar, Andrej, podpredseda NR SR (2017-09-07):
Dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Milanovi Mojšovi.
Grendel, Gábor, podpredseda NR SR (2020-04-23):
S ďalšou faktickou poznámkou pán poslanec Kotleba.
Glváč, Martin, podpredseda NR SR (2016-10-11):
Otváram rozpravu. Do rozpravy som dostal jednu písomnú prihlášku. Za klub SaS vystúpi pán poslanec Mihál, nech sa páči.
Danko, Andrej, podpredseda NR SR (2023-12-06):
Ďakujem. Pýtam sa, či sa chce niekto prihlásiť do rozpravy ústne. Nie. Vyhlasujem rozpravu za skončenú. Chce k rozprave zaujať stanovisko pán navrhovateľ? Nech sa páči, pán minister.
Bugár, Béla, podpredseda NR SR (2019-10-28):
Mne sa zdá, že ten bod 4 vyňal pán poslanec Dostál, ale ja som si myslel, že som sa mýlil, ale vyzerá to tak, že ešte stále nie. Ale aj tak sme hlasovali o bode 4, ktorý teda bol schválený. 	Nech sa páči, môžme pokračovať ďalej.
Mihál, Jozef, poslanec NR SR (2014-11-10):
Prepáčte, je mi to veľmi trápne, keď tu kolegovia zo SMER-u, ktorí zrejme si nevedia navodiť radosť a eufóriu nejako inak, ako tým, že si niečo lupnú, vypijú, nadrbú sa... (Prerušenie vystúpenia predsedajúcou.)
Gröhling, Branislav, poslanec NR SR (2017-09-13):
Ďakujem za slovo. Vážený pán predsedajúci, konštatujem, že v rozprave nebol podaný žiadny procedurálny návrh. Prosím, pán predsedajúci, dajte hlasovať o tom, že Národná rada Slovenskej republiky sa rozhodla prerokovať návrh zákona v druhom čítaní. (Ruch v sále.)
Vaľová, Jana, poslankyňa NR SR (2020-02-20):
Ďakujem veľmi pekne za všetky pripomienky a búrlivú diskusiu, ani nestihnem odpovedať. Pani Červeňáková, začnem od vás. Poznáte, ako to funguje? Veď predsa vyššie územné celky financujú zariadenia. Máte tam v Prešove teraz kádeháka predsedu. Prečo nie sú spokojní? Však nech poslanci im odhlasujú peniaze, koľko chcú. Však ste pri vláde, ste pri vláde v Prešovskom kraji, tak nech sú nižšie poplatky, nech sú lepšie ceny a nech majú toľko miest, koľko len chcú tí dôchodcovia. Pani Blahová, viete, Zastavme korupciu, Fejér a jeho ďalšia neziskovka ESET-u. Čo ste tam čítali o Vaľovej? Nič. Pretože Vaľová nebola v sociálnom podniku. Len takéto blbosti presne píšu, myslia si, že za tým bola Vaľová. Veď ja som tam nič nemala, jednu zmluvu, ani som tam nesedela. Bol tam OLAF a nič som tam v tom podniku nemala, len to, že to bolo v okrese Humenné. Ani to nebolo v Humennom, meste. Čo to rozprávate?! A to sú tie vaše výmysly. Ďalej chcem povedať, pán Janckulík, čo má KDH s II. pilierom? No veď vy ste zaviedli II. pilier, tak čo rozprávate? Tu ste hlasovali a vaši, Brocka ani do II. pilieru nevstúpil. Som mu hovorila, že hanba, že odhlasovali II. pilier a tam ani nechcel ísť. A, pani Cigániková, vám chcem len povedať, že neplačem. Ja som v živote neplakala ani plakať nebudem. A čo, že som rozprávala, tak som rozprávala, čo sa deje v regiónoch. Ja tam žijem. Aj o Košiciach, ako teraz vystavili účet primátorovi, takisto pozvyšoval dane, ako pil a raňajkoval za peniaze mesta. A ďalšiu vec chcem povedať, plakať nebudem a určite som neplakala, ale poukázala som na vašu vulgárnosť a aby sa nedožili voliči prostredníka, ako ste teraz ukázala v parlamente a nevážite si tento parlament. A prečo pán, pán Galek, prečo vlastne máte zahlasovať? No pre ľudí. Pre ľudí, aby ste im dali opatrenia. A o chvíľočku vám prečítam o, pána Beblavého, keď Palma-Tumys skončila, ako tunelovali Sociálnu poisťovňu. A za to mi pán Beblavý povedal, že uvidím, čo ja budem mať vo voľbách, že som si to dovolila povedať, ako zaviedli predčasné dôchodky, keď prepúšťali ľudí, aby ich nemuseli povyplácať a... (Prerušenie vystúpenia časomerom.)
P. Šimko, prezident Prezídia Fondu národného majetku SR: (2009-06-23):
Uvedený materiál bol prerokovaný v orgánoch Fondu národného majetku a 13. mája aj vo vláde Slovenskej republiky, ktorá ho odporučila na schválenie Národnej rade bez pripomienok. Predložený materiál obsahuje samotný návrh na uznesenie, predkladaciu správu  a samotný návrh výročnej správy o činnosti Fondu národného majetku za rok 2008. Výročná správa pozostáva z troch hlavných častí. Prvá popisuje orgány Fondu národného majetku, druhá popisuje hlavné aktivity Fondu národného majetku za rok 2008 a tretia popisuje hospodárenie majetku fondu v tomto roku. Tá prvá, popisná časť hovorí o orgánoch Fondu národného majetku v tom rozsahu, že popisuje ich právomoci, pôsobnosť a predovšetkým personálne obsadenie. V druhej časti sú popísané hlavné aktivity Fondu národného majetku, ktoré spočívali predovšetkým v tom, že fond v spolupráci s ministerstvom hospodárstva sa snažil presadiť svoje postavenie v organizáciách, kde im bude majoritným alebo rozhodujúcim akcionárom. Ide o ministerstvo hospodárstva, pretože ministerstvo hospodárstva v týchto organizáciách vykonáva akcionárske práva. Takisto po súhlase ministerstva hospodárstva a po prerokovaní tohto materiálu fond pristúpil k odpredaju podielov v spoločnostiach, kde je zanedbateľným vlastníkom, teda do výšky 5 % akcií. Išlo  predovšetkým o COIMEX Invest, České aerolínie, Slovglass, ŽELING a podobne. Tieto akcie boli odpredané na základe výberového konania. V uplynulom roku fond pokračoval v činnostiach, ktoré boli započaté v minulosti. Ide tak predovšetkým o prevod zvyšných častí akcií vodárenských spoločností na mestá a obce, o vyplácanie dlhopisov, vyplácanie reštitučných nárokov oprávneným osobám. A najdôležitejšou činnosťou fondu bolo zastupovanie Fondu národného majetku v súdnych sporoch, ktorých je niekoľko stoviek. A snažíme sa v čo najvyššej miere byť úspešní, aby sme uchránili majetok Fondu národného majetku. Len pre príklad spomeniem jednu takú kauzu. A to je odstúpenie od zmluvy, pokiaľ ide o Letisko Milana Rastislava Štefánika, kde môžem skonštatovať, že túto vec sme úspešne uzavreli, fakticky ukončili sme túto kauzu. Pokiaľ sa týka hospodárenia Fondu národného majetku v roku 2008, použiteľné finančné prostriedky, ktoré Fond národného majetku k 1. 1. 2008 evidoval na svojich účtoch, predstavovali čiastku 8,861 844 mld. Sk. Počas roku 2008 príjmy fondu dosiahli čiastku 17,177 370 mld. korún. A z uvedeného vyplýva, že v priebehu sledovaného obdobia fond mal na uhrádzanie svojich záväzkov peňažné zdroje v celkovom objeme 26,039 214 mld. korún. Zároveň v tomto roku fond priebežne uhrádzal všetky svoje záväzky v termínoch splatnosti a k 31. 12. 2008 neevidoval neuhradené splatné záväzky. Celková výška výdavkov fondu v roku 2008 dosiahla objem 17,429 963 mld. Sk. Z toho vyplýva, že na základe tohto vykázal fond k 31. 12. 2008 prebytok finančných prostriedkov vo výške 8,609 251 mld. korún. Tieto finančné prostriedky budú použité na plnenie záväzkov fondu v súlade s už citovaným zákonom. Pán podpredseda, ďakujem.
P. Hrušovský, predseda NR SR: (2005-06-23):
(Hlasovanie.) 145 prítomných, 143 za, 2 nehlasovali. Návrh zákona do druhého čítania sme schválili. Prosím ďalší návrh.
Kuffa, Štefan, poslanec NR SR (2015-09-23):
Ja len tak krátko zareagujem, možno, pán kolega, ani nie tak na vás, ale bolo to také podnetné a inšpirujúce a už sa to tu tak opakuje, že ten výnos z tých lotérií a hazardu, v podstate financujeme ten šport. Viete, ono to tak súvisí dnes aj možno s tou migráciou a nevieme zaujať krajný postoj, že čo v podstate, že ako čo robiť. Hovorím, že to sme pomýlení už tak úplne totálne, spoločensky, povedal by som, lebo to akoby – ste to aj zhodnotili – aj všade vo svete, ste to aj potvrdili, že hazard je vnímané ako čosi negatívne. A zlými prostriedkami ja idem robiť dobro? Hej, to je taká filozofická otázka, tak nastolená, hej, keď čosi zlé robím a zahladím to tak, že to vyfinancujeme šport, resp. keby to bolo školstvo, zdravotníctvo a tak. Nezaretušujem to! A tu je ten problém, si myslím, ktorý vo všeobecnosti je ako v tej spoločnosti, však v podstate túto vec odstrániť, nebáť sa dať zafinancovať, pán minister, to naozaj z verejných zdrojov, zo štátneho rozpočtu, zafinancovať ten šport, aby ten šport nebol závislý od tých hazardných hier, a tie hazardné hry, pán kolega, spokojne to zakážme. Ten Peter Kažimír tu pred dvoma rokmi, chudák, bol s tými hazardnými hrami už asi na trikrát tu, jak bola taká jak lotéria. On už keď tu bol druhý- alebo tretíkrát, tak povedal, že už do konca volebného obdobia tento zákon o hazarde neotvorí. Zatiaľ ho neotvoril, ale naozaj zamyslieť sa – aj toto plénum Národnej rady – nad tým, aby sme ten hazard podľa možnosti tak vytlačili, vyselektovali, aby tuná nebol, a netváriť sa, že aké, hej, mnohí ľudia sú takí, že ten hazard je nakoniec prospešný, lebo, lebo dotujeme z toho šport. No, keď my by sme ten hazard tuná nemali, nemali by sme tuná kopec závislých ľudí. Mladí ľudia nech športujú.
Spišiak, Jaroslav, poslanec NR SR (2024-01-16):
Ďakujem za slovo. Ja by som sa tiež chcel vyjadriť vo faktickej poznámke k rečníčke. Tiež ma zaujalo to, a stále ma to zaujíma, že prirovnávame konanie tejto vlády k schválenému programovému vyhláseniu tejto vlády. Krok za krokom dospievame k tomu, že sú v rozpore. Čiže to programové vyhlásenie vlády hovorí o pokojnejšom, lepšom, bezpečnejšom živote, korektnej legislatíve, odbornej všeobecnej diskusii a tak ďalej. Postupne tu zisťujeme, že ani v jednom z týchto bodov a ani vo viacerých bodoch konanie tejto vlády neni v súlade s týmito tvrdeniami deklarovanými v programovom vyhlásení vlády. Na druhej strane, v čom je to viac-menej v súlade, a to len čiste preto, že v tom programovom sa vôbec nehovorí o boji proti organizovanej kriminalite alebo aspoň všeobecnej kriminalite. Čiže v tom programovom sa o tom nehovorí nič, a preto si zrejme dovoľujú prijímať zákony, podotýkam, v skrátenom legislatívnom konaní, ktoré priamo podporujú, podporujú aktivity organizovanej kriminality, poťažme aj všeobecne kriminality. Vo všetkých možných uhloch pohľadu, či už čo sa týka sadzieb, premlčacích lehôt, výšky škôd, ale čo je naozaj pre prax veľmi, veľmi dôležité je aj znemožnením využívania efektívnych nástrojov Policajného zboru pre boj s kriminalitou, obzvlášť s organizovanou. Napríklad informačno-technické prostriedky, agent, spolupracujúci, obvinený a tak ďalej. Tieto efektívne nástroje viac-menej v súvislosti s tým, že končím, lebo tu... (Prerušenie vystúpenia časomerom.)
Bugár, Béla, podpredseda NR SR (2017-10-12):
Nech sa páči, prezentujme sa a hlasujme. (Hlasovanie.) Prítomných 139 poslancov, za 2, proti 67, zdržalo sa 70 poslancov. Bod 10 zo spoločnej správy sme neschválili.
Blanár, Juraj, podpredseda NR SR (2023-05-25):
Pán poslanec Mazurek, môžete reagovať na faktické poznámky.
Z. Kramplová, poslankyňa: (2006-09-07):
Pre ďalšie obdobie je nevyhnutné, aby sme sa touto otázkou  zaoberali oveľa častejšie. Ja osobne  oceňujem aj to, že práve pán podpredseda vlády pán Čaplovič má túto kompetenciu a vie o otázkach, ktoré trápia ľudí v zahraničí, no najmä to, čo je najdôležitejšie, treba vedieť, že otázkou európskej diaspóry sa dnes už  zaoberá aj Európska únia. Je vytvorená medzinárodná organizácia Európania vo svete a členom tejto medzinárodnej organizácie je Svetové združenie Slovákov v zahraničí. To je veľký dôvod na to, aby skutočne touto otázkou sme sa zaoberali aj v budúcnosti a budem veľmi rada, keď táto problematika prejde do kompetencie zahraničného výboru. V návrhu, ktorý sme dostali v tej spoločnej správe, som nevidela zapracovanie toho nášho uznesenia, ktoré vzišlo zo zahraničného výboru, ale som rada, že je teda zapracované a že bude realizované. Chcem upozorniť na to, že nie je možné ďalej v tejto otázke pokračovať v prípade, že vláda v čo najkratšom termíne nevypracuje štátnu politiku. Je nutné vypracovať koncepciu dlhodobej štátnej politiky starostlivosti o zahraničných Slovákov. Je nutné, aby finančné prostriedky, ktoré sa budú prideľovať na štátnu politiku v tejto oblasti, bolo jasne stanovené, čo sú priority štátnej politiky. Dnes je napríklad v návrhu uvedené, kam peniaze by mali v tom grantovom systéme smerovať. Ja neviem, či sa to realizovalo podľa toho, aké sú veľké krajanské spolky, alebo podľa toho, kde má kto lepšie kontakty, alebo podľa čoho. Myslím si, vážený pán podpredseda vlády, že malo by prísť aj k prehodnoteniu tých priorít, ktoré budú presne a jasne určené v štátnej politike v starostlivosti o zahraničných Slovákov alebo o Slovákov v zahraničí a jasne sa stanovili tie finančné prostriedky, ktoré je nutné na túto sféru použiť. Dôležité je však to, aby sme finančné prostriedky vedeli vyčleniť do tejto oblasti, aby sa navyšovali finančné prostriedky, a som rada, že sa navyšujú už pre rok 2007, ale budem ešte radšej, keď ten veľký rozdiel, ktorý existuje medzi finančnými prostriedkami, ktoré sa dávajú na rozvoj národnostných menšín a podporu národnostných menšín na Slovensku, aby ten veľký rozdiel sa zmazal, aby sa skutočne viac prostriedkov venovalo na starostlivosť o Slovákov žijúcich v zahraničí. Ďakujem za pozornosť. (Potlesk.)
Sulík, Richard, predseda NR SR (2011-06-01):
Prosím, hlasujte o uvedených bodoch. (Hlasovanie.) Prítomných 144 poslancov, hlasovalo 75 za, 1 proti, 65 sa zdržalo, 3 nehlasovali. Uvedené body spoločnej správy sme schválili.
R. Šipoš, poslanec: (2002-03-20):
I. Presperín, podpredseda NR SR: Pán poslanec Bajan sa hlási s procedurálnym návrhom. Nech sa páči. V. Bajan, poslanec: Po dohode s predkladateľom sťahujem svoj pozmeňujúci návrh s tým, že budeme diskutovať vo výboroch. I. Presperín, podpredseda NR SR: Ďakujem. Čiže môžeme pokračovať, pán spoločný spravodajca.
I. Mikloš, poslanec: (2008-01-21):
Druhá vec, kde ho chcem doplniť, sa týka tej Charty. Pán predseda vlády to zľahčil, veď ako on mohol bojovať proti Charte, keď mal 13 rokov v roku 1977? Ale pozor, Komunistická strana bojovala proti Charte, kým vládla, teda v rokoch 1977 až 1989, teda v čase, kedy predseda vlády sa stal členom Komunistickej strany, hrdo sa k tomu hlási, a kedy si dokonca aj po zmene režimu nevšimol, že k niečomu došlo a nikdy to nevedel ani oceniť, ani pozitívne ohodnotiť. Takže zľahčovanie toho, čo podpredseda parlamentu Hort veľmi jasne a presne pomenoval, považujem za typický príklad účelového manévrovania a zavádzania. Pretože naozaj si myslím, že ak dnes človek, ktorý bol aktívnou súčasťou tohto režimu, bol členom Komunistickej strany a hrdo sa k tomu hlási a nevšimol si november 1989, ak dnes sa odvoláva na Chartu ´77, tak to považujem opäť za perfídne.
Lipšic, Daniel, poslanec NR SR (2015-04-16):
Pán predseda, ja mám procedurálny návrh, keby počas obedňajšej prestávky mohlo vedenie parlamentu zorganizovať pre časť poslancov rýchlokurz vo verejných financiách, aby tu nemohli zaznieť ekonomické tupiny toho charakteru, ktoré sme tu už viackrát počuli, že ide o nejaký odvod bánk a to vlastne nie sú verejné financie, lebo to je škaredý odvod alebo popolcový, alebo kvetný odvod. (Smiech v sále.) To sú, to sú verejné financie a je úplne jedno, to sú peniaze ľudí. To sú peniaze, ktoré vlastnia v tejto krajine ľudia, či sú z dane z príjmov fyzických osôb, právnických osôb, z Transpetrolu, z bánk, z cla, to je úplne jedno, to sú verejné financie, ktoré v tejto krajine, to sú verejné financie, ktoré v tejto krajine – pani poslankyňa, potrebuje zrejme tiež kurz – to sú verejné financie, ktoré v tejto krajine vlastnia ľudia, a z toho chcete pomáhať Širokému. A ten kurz počas obeda, to je môj procedurálny návrh, by podľa mojej mienky výrazne prospel.
Hrnčiar, Andrej, podpredseda NR SR (2018-03-13):
Vyhlasujem všeobecnú rozpravu za skončenú. Pýtam sa, či chce zaujať niekto stanovisko. Navrhovateľ? Spravodajca? Nie je tomu tak. Prerušujem rokovanie o tomto bode programu. Ďalším bodom programu je druhé čítanie o návrhu na vyslovenie súhlasu Národnej rady Slovenskej republiky s Dohovorom o práci v námornej doprave, 2006 . Návrh vlády má parlamentnú tlač 820 a spoločná správa výboru má tlač 820a. Návrh vlády odôvodní minister práce, sociálnych vecí a rodiny Ján Richter, prosím ho, aby sa ujal slova.
Grendel, Gábor, podpredseda NR SR (2022-05-19):
Pán poslanec Richard Nemec.
Nehézová, Jana, poslankyňa NR SR (2017-11-30):
Vážené kolegyne, vážení kolegovia, v súlade s § 73 zákona o rokovacom poriadku som bola predsedníčkou výboru pre sociálne veci určená za spravodajkyňu k návrhu zákona, ktorý je uvedený pod tlačou 777. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. V zmysle oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 801 z. 10. novembra 2017 navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 26. januára 2018 a v gestorskom výbore do 29. januára 2018. Otvorte, prosím, všeobecnú rozpravu.
Figeľ, Ján, podpredseda NR SR (2015-11-20):
Ďakujem pekne. Vyhlasujem týmto rozpravu za skončenú. Chcete, pán navrhovateľ, sa ešte... Nie? Vyjadriť? Pán spravodajca? Nie. Ďakujem pekne. Prerušujem rokovanie o tomto bode programu. Pristúpime ešte k druhému čítaniu o návrhu poslancov Národnej rady Slovenskej republiky Otta Brixiho, Antona Martvoňa na vydanie zákona, ktorým sa mení a dopĺňa zákon č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 147/2001 Z. z. o reklame a o zmene a doplnení niektorých zákonov v znení neskorších predpisov . Tento návrh je pod tlačou 1748 a spoločná správa z výborov má označenie 1748a. Pán poslanec Brixi, nech sa páči, odôvodnite návrh zákona. Martvoň, pardon.
B. Bugár, podpredseda NR SR: (2003-07-03):
Pán navrhovateľ, chcete sa vyjadriť? Nie. Áno? Nech sa páči.
Zmajkovičová, Renáta, podpredsedníčka NR SR (2013-09-13):
S faktickými poznámkami šesť poslancov. Uzatváram možnosť prihlásiť sa, sedem poslancov, uzatváram možnosť prihlásiť sa s faktickou poznámkou. Poprosím poslancov, aby sa včas prihlasovali. Pán poslanec Přidal.
Cigániková, Jana, poslankyňa NR SR (2017-04-06):
Dobre, vy si robte svoju robotu a stlmte si to!
P. Paška, predseda NR SR: (2009-02-13):
A budeme pokračovať druhým čítaním v skrátenom konaní o vládnom návrhu zákona, ktorým sa mení a dopĺňa zákon č. 105/2004 Z. z. o spotrebnej dani z liehu a o zmene a doplnení zákona č. 467/2002 Z. z. o výrobe a uvádzaní liehu na trh v znení zákona č. 211/2003 Z. z. v znení neskorších predpisov , je to tlač 467, pardon, je to tlač 949. Pán minister, poprosím vás, aby ste odôvodnili vládny návrh zákona.
Taraba, Tomáš, poslanec NR SR (2021-06-22):
Dámy a páni, už teda keď ste sa vybrali cestou zakladania takýchto inštitútov, tak mám pre vás ešte taký teda nápad, že pre ministerstvo kultúry, čo keby ste zriadili inštitút hodnotenia kultúry, pre ministerstvo životného prostredia zriaďte inštitút vyhodnocovania projektov do moderných zelených technológií, tiež to znie úplne perfektne, pre dopravu inštitút pre analýzu dopravných zápch... (Prerušenie vystúpenia predsedajúcim.)
Mazurek, Milan, poslanec NR SR (2018-11-27):
Martin, mal si ďalšie fantastické, absolútne faktami podložené vystúpenie, kde si v podstate rozobral na súčiastky celé toto nezmyselné uznesenia o antisemitizme a poukázal na to, aká obrovská dvojtvárnosť sa tu vlastne pácha. Ak si pozrieme zase, zase tie jednotlivé state toho uznesenia, tie príklady, teoretické príklady antisemitizmu, tak tam dôjdeme k takému bodu, že obviňovanie Židov alebo vlády Izraela z toho, že zveličujú alebo zneužívajú holokaust, keby po prijatí tohto uznesenia na Slovensku strávil nejaký čas priamo židovský, izraelský spisovateľ Norman Finkelstein, ktorý dnes žije v Brookline v New Yorku, a strávil by určitý čas na Slovensku, tak by preňho zrejme musela prísť NAKA, pretože práve on je autorom knihy nazvanej Priemysel holokaustu, za ktorú má, pokiaľ dobre viem, zákaz vstupu do Izraela. Je persona non grata, kde práve o tomto hovorí, že priamo Izrael a Židia zneužívajú holokaust na to, aby z neho vytĺkali obrovské peniaze a obrovskú politickú moc a hlavne to, čo tu máme aj dnes, absolútnu nekritizovateľnosť, pretože kedykoľvek by ste chceli kritizovať Židov, ako to tvrdí on, okamžite vytiahnu kartu holokaust, holokaust a holokaust a tým pádom ste vybavený a nemôžete hovoriť absolútne nič. A čo je také najzaujímavejšie, tak v Izraeli existuje taká jednoduchšia verzia práve norimberských zákonov, ktoré fungovali v tretej ríši a ktoré zakazovali medzirasové manželstvá. Niečo podobné existuje v Izraeli, údajne, keďže Izrael sám seba definuje ako židovský štát, priamo ako štát jedného konkrétneho národa, nikoho iného. Tak sa definujú v ústave, tak oni vraj sa chcú takto chrániť pred nejakým genetickým úpadkom alebo nejakým miešaním sa s inými rasami a národmi. To znamená, napríklad v Izraeli je svadba medzi Palestíncom a Židom zatiaľ niečo nepredstaviteľné alebo úplné spoločenské tabu, to jednoducho oficiálne, oficiálne tam ani neviem, či vôbec môže fungovať. Takže Izrael tieto veci normálne praktizuje dodnes.
Laššáková, Jana, podpredsedníčka NR SR (2014-11-10):
Pán poslanec Galko.
Lipšic, Daniel, poslanec NR SR (2015-12-08):
Ja už nie som minister, ale...
Hrnčiar, Andrej, podpredseda NR SR (2017-03-29):
Pán poslanec Jarjabek. (Výkriky v sále.) Poprosím, kľud v rokovacej sále.
Štefanec, Ivan, poslanec NR SR (2013-06-18):
Ďakujem pekne, pani podpredsedníčka. Pani poslankyňa Žitňanská hovorila o tom, ako zlyhávajú ústavné orgány. Ja si dovolím spresniť, že najskôr zlyhal pán prezident, ktorý za dva roky nevymenoval legitímne zvoleného generálneho prokurátora napriek tomu, že do 24 hodín vymenoval svojho času Štefana Harabina za šéfa Najvyššieho súdu. Takže evidentne má dvojaký meter na iné vymenovania. Zlyhávajú ústavné orgány a koncentruje sa moc, ktorá na jednej strane je legitímna z výsledku parlamentných volieb, ale evidentne sme svedkami, že dnes vláda jednej strany svoju moc zneužíva. Zneužíva ju preto, pretože ide do oblastí, kde normálne politika nepatrí. Vláda jednej strany si obsadzuje svojimi chápadlami všetky pozície v štáte. Je to nebezpečné, a neštíti sa ísť aj proti ústave. Podľa môjho názoru takáto protiústavnosť v parlamente tu nebola od čias Vladimíra Mečiara a známeho prípadu Gaulieder. A tak, ako povedala pani poslankyňa Žitňanská, je veľkou hrozbou, že na to doplatia všetci občania. Slovenskí občania veľmi často úplne oprávnene sa sťažujú na to, že zlyháva elementárna spravodlivosť v našej krajine, ale je treba povedať, že keď budú zlyhávať poslanci vládnej strany a keď budú takto exemplárne lámať cez koleno právny štát, tak spravodlivosť v krajine fungovať nemôže. Takže začína to práve dnes pri voľbe generálneho prokurátora.
Danko, Andrej, predseda NR SR (2017-05-11):
Ďakujem. (Prestávka.) (Po prestávke.)
Petrík, Simona, poslankyňa NR SR (2019-02-12):
Ďakujem veľmi pekne, pán predsedajúci, v rozprave vystúpila jedna pani poslankyňa. Pán predsedajúci, dajte preto, prosím, hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Bugár, Béla, podpredseda NR SR (2018-10-16):
Prezentujme sa a hlasujme. (Hlasovanie.) Prítomných 141, za 61, proti 26, zdržalo sa 54 poslancov. Návrh nebol schválený.
Verešová, Anna, poslankyňa NR SR (2018-05-25):
Ďakujem, pán predsedajúci. Vážené dámy, vážení páni, aj na túto schôdzu prinášame ďalší z návrhov našich prorodinných opatrení, riešení. Prichádzame s návrhom o príspevkoch na podporu náhradnej starostlivosti o dieťa. Hlavným cieľom je upraviť jednu z podmienok nároku na jednorazový príspevok pri zverení do náhradnej starostlivosti. Táto podmienka je totiž často nesplniteľná a náhradní rodičia ju nijako nemôžu ovplyvniť. Tá podmienka znie, že v čase zverenia do náhradnej starostlivosti by dieťa malo byť mladšie ako šesť mesiacov, avšak v aplikačnej praxi vzhľadom na dobu trvania súdnych konaní je toto nesplniteľné, a preto navrhujeme, aby dieťa, aby sa upravila podmienka tak, že dieťa, aby dieťa bolo mladšie ako šesť mesiacov v čase podania návrhu na zverenie do náhradnej starostlivosti. Ďalším naším opatrením alebo zmenou tohto zákona je, aby sa zvýšila suma jednorazového príspevku pri zverení do náhradnej starostlivosti na koeficient vo výške 9,12-násobku životného minima pre nezaopatrené dieťa. Ide nám totiž o to, aby to bola približne rovnaká suma, na akú majú nárok rodičia pri narodení dieťaťa podľa zákona o príspevku pri narodení dieťaťa a príspevku na viac súčasne narodených detí. Naším cieľom je zrovnoprávniť túto výšku príspevkov, pretože máme za to, že pri oboch týchto príspevkoch je ich účelom podporiť základné vybavenie, základné náklady a základné vybavenie na dieťa, ktoré príde do rodiny. Slovenská republika predsa deklaruje a preferuje osobnú starostlivosť o dieťa pred ústavnou starostlivosťou, a preto je dôležité, aby aj žiadatelia o náhradnú starostlivosť mali reálne umožnený prístup k tomuto príspevku, ktorý zlepší materiálne zabezpečenie dieťaťa po prijatí do rodiny. Predkladaný návrh zákona má negatívny dopad na rozpočet verejnej správy, avšak vyvoláva pozitívne sociálne vplyvy. Nemá vplyv na podnikateľské prostredie, na životné prostredie a ani na informatizáciu spoločnosti. Návrh zákona je v súlade s Ústavou Slovenskej republiky, ústavnými zákonmi a ostatnými všeobecne záväznými právnymi predpismi Slovenskej republiky, medzinárodnými zmluvami a inými medzinárodnými dokumentmi, ktorými je Slovenská republika viazaná, ako aj s právom Európskej únie. Ďakujem.
A. Belousovová, podpredsedníčka NR SR: (2009-02-04):
Takže prerušujem rokovanie 32. schôdze Národnej rady Slovenskej republiky do zajtra do 9.00 hodiny rána. Pokračovať budeme vystúpením pána poslanca Haleckého. Prajem príjemný večer všetkým. (Prerušenie rokovania o 19.04 hodine.)
Hudecová, Eva, poslankyňa NR SR (2020-07-14):
Pán predsedajúci, prosím, dajte hlasovať o tom, že Národná rada prerokuje vládny návrh zákona v skrátenom legislatívnom konaní.
Hrušovský, Pavol, predseda NR SR (2011-11-29):
Hlasujeme, páni poslanci, o návrhu. (Hlasovanie). 144 prítomných, 77 za, 55 sa zdržalo, 2 nehlasovali. Národná rada vyslovila súhlas s návrhom prerokovať návrh zákona v skrátenom legislatívnom konaní. Panie poslankyne, páni poslanci, tým sme odhlasovali všetky doteraz prerokované body 26. schôdze Národnej rady Slovenskej republiky, teraz pristúpime k rokovaniu o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov , ktorý prerokovávame ako tlač 583 v prvom čítaní.
Jarjabek, Dušan, poslanec NR SR (2020-07-24):
Ďakujem za slovo. Pani ministerka kultúry, tak splnili ste si svoju úlohu domácu, ktorú ste dostali, to znamená, vidieť svet čierny a absolútne teda spraviť z celej tej oblasti kultúra jednu čiernu škvrnu. Proste to tak nie je a vy to veľmi dobre viete. Toto nie je o tom, že všetko je v tej kultúre zlé, zlé, zlé, zlé a bolo za tých dvanásť rokov zlé a totálne to nikto neriešil. A keby som vás nepoznal a nemal s vami dobré skúsenosti ako teda v rámci spolupráce výboru v tom minulom volebnom období, tak by som sa možno čudoval, že tuná proste sa, tu predstúpil pred mikrofón úplne iný človek. Ja vám ďakujem za tú električku a dúfam, že vydržíte v tomto vašom snažení preto, lebo naozaj to nie je jednoduché. Ale hovoriť o kultúre takýmto spôsobom všeobecne, že je všetko čierne, to nie je pravda. Zabudli ste, keby to tak naozaj bolo, nemohli by tak vynikajúce fungovať inštitúcie, interpretačné inštitúcie, ako je Slovenská filharmónia, ako je Slovenské národné divadlo, ako je Banská Bystrica, ako sú Košice, a predsa títo ľudia robia za minimálne platy. Ale toto nie je otázka posledných rokov, toto je otázka vzťahu ku kultúre od roku ´93 a vy ste sa znovu dostali do tej situácie, že aj vo vašom programovom vyhlásení je tá kultúra absolútne na konci. Takže ja si budem veľmi dobre pamätať to, čo ste povedali teraz, a spravíme si také prvé hodnotenie po roku vašej činnosti alebo po dvoch rokoch vašej činnosti, čo všetko sa tam zmenilo vzhľadom na tú kritiku čiernu, ktorú ste teraz povedali, čo všetko my vám budeme môcť povedať po tých dvoch rokoch, že, áno, toto ste povedali a toto už neexistuje. Nie čiernobie.., nie čierne, pani ministerka, minimálne čiernobiele.
Pellegrini, Peter, predseda NR SR (2023-11-15):
Poprosím o kľud v rokovacej sále, nech má pani poslankyňa dôstojné prostredie na vystúpenie. Nech sa páči.
Glváč, Martin, podpredseda NR SR (2019-03-28):
Pán poslanec Nemky, Jakab, poprosím vás, kľud v sále.
P. Paška, predseda NR SR: (2008-10-24):
Ani tieto návrhy sme neprijali.
P. Hrušovský, predseda NR SR: (2003-12-05):
(Pokračovanie prestávky.) (Po prestávke.)
Grendel, Gábor, podpredseda NR SR (2021-12-09):
V rozprave teraz vystúpi za poslanecký klub strany SMER pán poslanec Ladislav Kamenický.
Hrušovský, Pavol, predseda NR SR (2011-11-30):
Hlasujeme o návrhu, páni poslanci. (Hlasovanie.) 143 prítomných, 78 za návrh, 64 sa zdržalo, 1 nehlasoval. Návrh sme schválili. Pán poslanec Stanko bol poverený výborom pre obranu a bezpečnosť, aby Národnej rade predložil návrhy hlasovaní k prerokovávanému vládnemu návrhu zákona, ktorým sa mení a dopĺňa zákon o vojenských obvodoch, o organizácii miestnej štátnej správy a o zmene a doplnení neskorších predpisov, ktorý prerokovávame ako tlač 557. Nech sa páči, pán poslanec. (Hlasovanie o vládnom návrhu zákona, ktorým sa mení a dopĺňa zákon č. 281/1997 Z. z. o vojenských obvodoch a zákon, ktorým sa mení zákon Národnej rady Slovenskej republiky č. 222/1996 Z. z. o organizácii miestnej štátnej správy a o zmene a doplnení niektorých zákonov v znení neskorších predpisov v znení neskorších predpisov a ktorým sa menia a dopĺňajú niektoré zákony , tlač 557.)
Bugár, Béla, podpredseda NR SR (2017-06-16):
Pýtam sa, kto sa hlási ústne do rozpravy ešte? Pán spravodajca, áno, končím možnosť sa prihlásiť. A ešte pán poslanec Kollár bol, sa mi zdá. Takže, nech sa páči, pán poslanec Baránik ako spravodajca, aj tak máte možnosť hocikedy vystúpiť.
Sulík, Richard, predseda NR SR (2010-07-09):
Ďakujem. Nech sa páči, pán poslanec Žiga.
Grendel, Gábor, podpredseda NR SR (2020-06-09):
Vážené panie poslankyne, vážení páni poslanci, takže radili sme sa s kolegami ohľadne toho, máme odsúhlasené, že hlasovať budeme až po prerokovaní všetkých bodov, ale nemáme odsúhlasené, že by sme rokovali aj po devätnástej hodine a s predsedami jednotlivých klubov sme sa dohodli, že buď, ak skončíme všetky body do devätnástej a stihneme aj hlasovanie do devätnástej, tak budeme hlasovať. Ak nie, čo je pravdepodobnejšie, tak sa stretneme ráno o deviatej a budeme pokračovať tam, kde dnes skončíme. V rozprave vystúpi pán poslanec Kuriak.
P. Hrušovský, predseda NR SR: (2004-09-10):
(Hlasovanie.) 125 prítomných, 50 za, 32 proti, 41 sa zdržalo, 2 nehlasovali. Návrh sme neschválili. Ďalší návrh. B. Opaterný, poslanec: Teraz budeme hlasovať o bode 14 s odporúčaním gestorského výboru neschváliť.
Ďuriš Nicholsonová, Lucia, podpredsedníčka NR SR (2016-09-06):
Pán poslanec Kresák, nech sa páči, s faktickou.
Bugár, Béla, podpredseda NR SR (2018-06-14):
Je všeobecný súhlas? (Súhlasná reakcia z pléna.) Ďakujem pekne. Pán poslanec Blanár, procedurálny.
Viskupič, Jozef, poslanec NR SR (2014-11-09):
Pán minister, ono v tej metóde, v ktorej neustále pokračujete, že sa pýtate, že pozrite, kto hovorí, ono to prestáva nejakým spôsobom fungovať aj tu a neviem, okrem teda potlesku vašich spolustraníkov si nemyslím, že je dôležité v tejto kauze neustále hovoriť o tom, mňa konkrétne stranícke pozadie SDKÚ nezaujíma, zaujíma ma v tejto kauze stranícke pozadie vašej strany. A pýtame sa na to opakovane, že či teda bude vyvodená politická zodpovednosť tam, kde má byť. Len ja sa obávam, že ona keby bola vyvodená, a veľmi razantne, no tak vedenie parlamentu príde o svojho predsedu. A to je ten zásadný a bazálny problém, prečo sa to pravdepodobne nestane, lebo to je obrovská a silná figúra a nastali by asi zásadné posuny aj v strane SMER. Toto je podstata a skúste povedať teda, akým spôsobom prikročíte k tomu – a či sa hlásite k tomu záväzku –, že zakážete zisk schránkových firiem.
Bugár, Béla, podpredseda NR SR (2019-12-04):
Ďalej v rozprave vystúpi pán poslanec Heger.
Hrnčiar, Andrej, podpredseda NR SR (2018-10-17):
O slovo vystúpiť v rozprave požiadal navrhovateľ. Nech sa páči, pán poslanec Jarjabek.
B. Bugár, podpredseda NR SR: (2003-09-24):
Pani poslankyňa Angyalová, nech sa páči, máte slovo. Pripraví sa pán poslanec Hrdlička. Páni poslanci, pokoj v rokovacej sále.
Blaha, Ľuboš, podpredseda NR SR (2023-12-19):
Pani poslankyňa Natália Nash.
Sulík, Richard, predseda NR SR (2011-06-02):
Poprosím kolegov, kľud v miestnosti...
P. Hrušovský, predseda NR SR: (2004-10-20):
(Hlasovanie.) 135 prítomných, 121 za návrh, 1 proti, 13 sa zdržalo. Návrh sme schválili. Poprosím pána predsedu pre ľudské práva a národnosti a postavenie žien, aby uviedol hlasovanie k vládnemu návrhu zákona, ktorým sa mení a dopĺňa zákon č.428/2002 Z. z. o ochrane osobných údajov v znení zákona č. 602/2003 Z. z. Nech sa páči.
Glváč, Martin, podpredseda NR SR (2016-10-12):
Ďakujem. S faktickými poznámkami jedna pani poslankyňa. Ukončujem možnosť sa prihlásiť s faktickými poznámkami. Nech sa páči, pani poslankyňa Grausová.
Laššáková, Jana, podpredsedníčka NR SR (2014-05-27):
Ďakujem pekne. Pred tým, ako dám možnosť prihlásiť sa do rozpravy ústne, vyhlasujem krátku technickú prestávku dvojminútovú a prerušujem rokovanie o tomto bode. Chcem sa opýtať, páni poslanci, či bude všeobecný súhlas, aby pán minister vnútra otvoril rozpravu k volebným zákonom. (Súhlasná reakcia pléna.) Áno, dobre, ďakujeme pekne. Takže po krátkej, dvojminútovej prestávke vystúpi pán minister a otvorí rozpravu k volebným zákonom a potom budeme pokračovať ďalej v tomto zákone. Ďakujem pekne. (Prestávka.) (Po prestávke.)
Majorová Garstková, Jana, poslankyňa NR SR (2022-05-05):
Ďakujem pekne za odpoveď. Ja by som si ju potom poprosila aj písomne, keď mi ju môžte dať. Chcela som sa práve túto otázku opýtať preto, pretože aktuálna cena komodity zemného plynu na trhu pre centrálne vykurovanie je extrémne vysoká a predstavuje takmer 90 eur na kW/h. Už ste ako ste už odpovedali kolegovi Šudíkovi, pomohlo sa na začiatku tohto roka domácnostiam, ktoré boli odpojené od centrálneho vykurovania alebo mali vlastné kotolne, a boli zaradené do skupiny tzv. zraniteľného spotrebiteľa, a teda budú mať tú cenu plynu regulovanú úradom. Preto som chcela vedieť, či je plánovaná nejaká pomoc aj pre domácnosti, ktoré sú napojené na centrálne vykurovanie a nemajú vlastné kotolne. Ďakujem pekne.
Hort, Milan, podpredseda NR SR (2011-02-04):
Pán poslanec... (Reakcie z pléna.) Pán poslanec Dušan Jarjabek s faktickou poznámkou, poprosím na vystúpenie predrečníka, ak sa dá, nech sa páči.
Viskupič, Jozef, poslanec NR SR (2014-10-28):
Ďakujem. Kým nás tí hore vymenia tu dolu, tak poviem ešte pár poznámok. Áno, súhlasím s tým, že vydať sa po možnej historickej špekulácii, čo by sa stalo, ak by sa k tomu neprihlásila, je možno legitímne. A práve preto som rád, že sa prihlásila. Napriek tomu vieme, že tu bolo viacej tých vojnových konfliktov, nielen Maďarská republika rád, ktorá sa vysunula. Bola ustanovená dokonca aj slovenská taká. Viedli sme aj s Poľskom tzv. sedemdňovú vojnu. A potom neboli to jednoducho ľahké časy. A napriek tomu sa našli, čo nebýva, povedzme si, veď žijeme na Slovensku, úplne zvykom, že v širokom okruhu, kde ešte neboli jasné hranice, nebolo jasné, ktorá časť Oravy s výrazne slovenským obyvateľstvom nakoniec skončí v Poľsku a až po tie južné a východné časti, prišli delegáti, ktorí signovali čosi, čo bolo vtedy protištátne. To je ten moment, ktorý som sa snažil ja vyjadriť. A neviem, či úmyselne alebo možno nedopatrením sa vyhýbame jednej tej podstatnej rovine, ktorú som sa ja snažil povedať. A to je, že existuje predsa dátum, na ktorom sa vieme zjednotiť všetci alebo široká skupina. A to je tento 30. október, pretože nechceme urobiť z 28. októbra sviatok, pri ktorom sa bude cítiť komfortne iba časť teda spoločnosti, pretože toto nerobí dobrotu. Čiže ak tu máme túto možnosť, je tu tento historický fakt, vieme pri ňom si uctiť aj Milana Rastislava Štefánika, vznik republiky a zároveň s ním bude mať časť spoločnosti omnoho menší problém ako s dvadsiatym ôsmym, tak to teda jednoducho spravme. A možnože to... (Prerušenie vystúpenia časomerom.)
Paška, Pavol, predseda NR SR (2013-09-25):
Faktické poznámky páni poslanci: Galko, Bublavý, Podmanický, Číž, Jarjabek, Hufková, Mičovský, Kolesík, Hraško, Bagačka. Ukážte mi, prosím vás, technici. Škripek. Jedenásti páni poslanci. Končím možnosť sa prihlásiť. Pán poslanec Galko, nech sa páči.
Blanár, Juraj, podpredseda NR SR (2023-03-14):
Páni poslanci!
Kvorka, Ján, poslanec NR SR (2024-09-17):
Ďakujem, pán predsedajúci. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Zmajkovičová, Renáta, podpredsedníčka NR SR (2013-05-15):
S faktickými poznámkami žiadni poslanci. Uzatváram možnosť prihlásiť sa s faktickou poznámkou. Pán poslanec Hlina bol posledným, ktorý bol písomne prihlásený. Otváram rozpravu ústnu. Pýtam sa, kto sa chce prihlásiť do rozpravy ústne. Pán poslanec Švejna, Kollár, Sulík. Uzatváram možnosť prihlásiť sa do rozpravy. Pán poslanec Švejna.
Paška, Pavol, predseda NR SR (2012-09-20):
Hlasujeme. (Hlasovanie.) 139 prítomných, 77 za, 40 proti, 22 sa zdržalo. Sme v treťom čítaní . Otváram rozpravu. Nemám prihlášku, takže ju vyhlasujem za skončenú a budeme hlasovať.